-Α να χαθείς, σκατόψυχε. -Μη μιλάς έτσι, σε παρακαλώ.
-Μην πηδάς τη γραμματέα σου. -Εντάξει, έλα. Πάμε.
Όχι, δεν είμαι έτοιμη. Πρέπει να του κόψω το λαρύγγι!
Όχι τώρα. Έχουμε δρόμο.
Ντάνιελ, για να μην καθυστερούμε, κόβεις λίγο το λαρύγγι σου;
Άντε γαμήσου, Μάρτι.
Πρόσεχε πώς μιλάς, σε παρακαλώ. Ευχαριστώ.
Συγγνώμη.
Λυπάμαι πολύ.
Μη ζητάς συγγνώμη.
Έπρεπε να έχεις φύγει πριν χρόνια.
Είμαι εντελώς ηλίθια.
Δεν είσαι ηλίθια.
Μαλάκας είσαι, όπως όλοι μας.
Έτσι;
Εντάξει, παιδιά, έτοιμοι για περιπέτεια;
Φύγαμε.
Θέλει κανείς να ακούσει ραδιόφωνο;
Εγώ θα ήθελα.
Παιδιά, ξέρατε ότι έχω επισήμως την καλύτερη φωνή στον κόσμο;
Ακούστε.
Όχι, θείε Μάρτι.
-Σταμάτα, σε παρακαλώ. -Σταμάτα.
-Όχι. -Θείε, σταμάτα.
Με ψήφους σκύλων.
-Όχι, Μάρτι. -Σκύλων;
Τα σκυλιά δεν ψηφίζουν καν!
-Τα τύμπανά μου! -Να πάω πιο ψηλά; Μπορώ.
-Μην τραγουδάς. -Όχι! Πιο χαμηλά.
Ας με συνοδεύσει κάποιος στις αρμονίες.
-Έλα, Νάνσι. Σειρά σου. -Μην...
Εντάξει.
Έχουμε μια κανονική Λίντα Ρόνσταντ.
-Όχι κι άσχημα. -Σειρά μου. Εγώ πάω πιο ψηλά.
Αυτή είναι σοβαρή κατηγορία. Εντάξει, ξεκίνα. Δώσ' του.
-Πολύ ψηλά. -Πολύ ψηλά.
Έχουμε τη νέα εκδοχή της χορωδίας φον Τραπ εδώ.
Μας λείπει μια καλόγρια και κάτι Ναζί.
Φύγαμε για τις Άλπεις!
Στις Άλπεις!
-Συμφωνείτε; -Ναι.
-Ναι; -Ναι.
-Ωραία εκτέλεση από όλους. -Ναι.
Λαμπρά. Όχι εξίσου καλά μ' εμένα, βέβαια.
Από δω πάμε στις Άλπεις.
ΜΠΡΟΥΚΛΙΝ
Ο ψυχίατρος της διπλανής πόρτας
ΒΑΣΙΣΜΕΝΟ ΣΤΟ PODCAST ΤΩΝ WONDERY ΚΑΙ BLOOMBERG
Έχετε ένα παλιό μήνυμα.
Γεια σου, Μάρτι. Ο Άικ είμαι.
Καταλαβαίνω το όριό σου για την AFC.
Ήθελα να επιβεβαιώσω ότι θες να συνεχίσουμε ως γιατρός και ασθενής
κι ότι θα έρθεις στο ραντεβού μας στις 11:15.
Έχετε ένα παλιό μήνυμα.
Γεια σου, Μάρτι. Ο Άικ είμαι.
Καταλαβαίνω το όριό σου για την AFC.
Ήθελα να επιβεβαιώσω ότι θες να συνεχίσουμε ως γιατρός και ασθενής
κι ότι θα έρθεις στο ραντεβού μας στις 11:15.
ΔΡ ΑΪΚ
Μπρους. Έχεις κανονίσει κάτι για φαγητό;
Θες να πάμε για φαγητό; Πάμε να πάρουμε κάτι να φάμε;
Έχω βρει ένα μέρος εδώ κοντά, αν... Θες να έρθεις μαζί;
-Τώρα; Ή... -Ναι. Αν θες.
Κερνάω.
Είναι πορτορικανικό street food.
Αυθεντικό. Οι ντόπιοι τρελαίνονται.
Ελπίζω να έχεις δυνατή κοψιά.
-Όλα. Καλώς ήρθατε. -Ευχαριστούμε πολύ.
-Εγώ θέλω ένα τριπλέτας. -Τριπλέτας.
Αλλά θέλω να κάνω μερικές αλλαγές.
Αντί για βοδινό, θέλω σκέτη γαλοπούλα.
Χωρίς πιπεριά, ντομάτα, τυρί, κρεμμύδι.
Μια φέτα μαρούλι
και μια σταλιά, τόση δα, μαγιονέζα σε λευκό ψωμάκι.
Μάλιστα, άρα ένα σάντουιτς γαλοπούλα.
Σι.
-Σάντουιτς γαλοπούλα. -Ευχαριστώ.
Μπρους, τι θα πάρεις;
Εγώ...
Θα πάρω μια σούπα.
Έλα, Μπρους. Ζήσε και λίγο. Να είσαι αποφασιστικός.
Είμαι. Αποφάσισα σούπα.
Πες το δυνατά, το πρώτο που σου έρχεται στο μυαλό.
Τι θες πραγματικά;
-Θέλω σούπα. -Χάνεις.
Μάλλον χάνεις πολλά, έτσι;
Δεν θα το 'λεγα. Ήρθα πριν μια ώρα.
Πήρα εμπανάδα με κοτόπουλο, τηγανητές μπανάνες
και τσούρος, και ήπια χορτσάτα.
Μάλιστα.
Ωραία είναι.
Μ' αρέσει. Είμαστε οι δυο μας.
-Ναι. -Να μιλάμε, να μη μιλάμε.
Απλώς να κάνεις παρέα με ανθρώπους που σε ξέρουν,
που μπορείς να τους πεις τα πάντα.
Εμείς δεν το έχουμε αυτό;
Βέβαια. Ναι.
Είναι σημαντικό.
Να σε ρωτήσω κάτι;
Ναι, αμέ. Φυσικά. Ό,τι θες.
Έχεις δει τη Φίλις τελευταία ή...
Όχι, πάει αρκετός καιρός.
Εσύ;
Μου στέλνει κάθε χρόνο κάρτα στα γενέθλιά μου.
-Πολύ όμορφο. Ναι. -Ναι.
Πόσο καιρό έχεις να της μιλήσεις;
Πάνε...
Πάνε 27 χρόνια.
Χριστέ μου.
Ναι, μια...
Πριν λίγα χρόνια, την έψαξα στον τηλεφωνικό κατάλογο.
Ήταν ωραία που είδα το όνομά της.
Έχω μια ιδέα.
Θες να κάνουμε παρέα απόψε;
-Μπορούμε να πάμε σε καμιά παράσταση ή... -Πρέπει να πάω σπίτι.
Θα κρατήσουμε την εγγονή μας απόψε.
Μάλιστα. Σωστά, βέβαια.
-Ναι. Οπότε μια άλλη φορά; -Ναι.
-Εντάξει. Ναι. -Ναι, όχι, βέβαια. Ναι.
-Ευχαριστώ για τη σούπα. -Ναι.
Εμπρός;
Εμπρός; Θα μιλήσετε, σας παρακαλώ;
Είμαι...
- Είμαι ο Μάρσαλ Φέλντχαμερ. -Δεν σας ξέρω.
Εμπρός;
Ναι, τηλεφωνώ για τον Μάρτι.
Θεέ μου.
Θεέ μου, πέθανε; Πέθανε, έτσι;
-Θεέ μου. -Όχι.
Όχι, δεν πέθανε.
Εντάξει. Τι θέλει, λοιπόν; Κάνα νεφρό;
Όχι.
Καλά. Λοιπόν...
Πείτε του, ό,τι κι αν θέλει, δεν θα το πάρει.
Ούτε το νεφρό μου ούτε μια σταγόνα από το αίμα μου.
Έχετε ένα παλιό μήνυμα.
Γεια σου, Μάρτι. Ο Άικ είμαι.
Καταλαβαίνω το όριό σου για την AFC.
Ήθελα να επιβεβαιώσω ότι θες να συνεχίσουμε ως γιατρός και ασθενής
κι ότι θα έρθεις στο ραντεβού μας στις 11:15.
Να τος.
Είμαι πάρα, πάρα, πάρα πολύ περήφανος για σένα, Μάρτι.
Συνειδητοποιείς πόσο απίστευτο είναι αυτό;
Βρήκες τη φωνή σου. Τη δύναμή σου.
Πέρασε.
Πρέπει να παραδεχτώ... Περίμενα να γίνει νωρίτερα.
Αναδύθηκες, όμως.
Ναι, κάθισε.
Όρθωσες το ανάστημά σου σ' εμένα, Μάρτι. Με έβαλες στη θέση μου.
Με έβαλες σε σκέψεις.
Οι γιατροί, οι θεραπευτές... Μαθαίνουμε κι εμείς.
Μου έμαθες κάτι.
Μου έμαθες ότι αυτό εδώ αγαπώ. Αυτό.
Τελείωσα με τη βιομηχανική ψυχολογία.
Δεν με νοιάζουν τα λεφτά. Με νοιάζουν οι άνθρωποι.
Βλέπω πόσο σε έχω βοηθήσει και θέλω να το συνεχίσω αυτό.
Γι' αυτό θα ήθελα να επιστρέψουμε εκεί όπου ήμασταν πριν.
Γιατρός και ασθενής.
Θέλω να αφιερωθώ στο να είμαι ο καλύτερος θεραπευτής που μπορώ.
Αρκετά για μένα, όμως. Πες μου για σένα.
Πώς είσαι;
Είμαι καλά, υποθέτω.
Να τη πάλι αυτή η λέξη.
Έχουμε λίγη δουλίτσα ακόμα, βλέπω.
Ξέρεις, Μάρτι, κάθε σχέση έχει τα πάνω και τα κάτω της.
Μα αν υπάρχουν η αγάπη κι ο σεβασμός στα θεμέλιά της,
ξεπερνάς τα πάντα.
Τούτου λεχθέντος, η αγάπη κι ο σεβασμός είναι καλό να επανεπιβεβαιώνονται.
Γι' αυτό
ανανεώνουμε τους όρκους μας με την Μπόνι.
Εντάξει. Ναι, ωραία ιδέα.
Το συζητήσαμε
και αποφασίσαμε μαζί ότι μόνο ένας άνθρωπος
θα μπορούσε να είναι κουμπάρος μας.
-Εσύ. -Εγώ;
Δεν ξέρω.
Μα πρέπει.
Είσαι πολύ σημαντικός για μένα. Για μας. Σε αγαπάμε πολύ.
-Πολύ ευγενικό, αλλά... -Θα σήμαινε πολλά για μένα.
Τι λες;
Θα μου κάνεις την τιμή να γίνεις κουμπάρος μου;
Αμέ, γιατί όχι;
Νάνσι;
Κάθισε.
Είσαι κοτζάμ γυναίκα.
Ποιος το φανταζόταν;
Ο Μπρους με βοήθησε να σε βρω στο Facebook.
Αν αναρωτιέσαι.
-Ο Μπρους από το γραφείο. -Ναι, το είπες.
Γιατί είμαι εδώ; Τι θες να πεις;
Ήθελα να μιλήσουμε...
Αυτό που ήθελα να πω είναι ότι...
μου λείπεις.
Μου λείπει η μαμά σου. Μου λείπετε όλοι.
Και πολύ καλά κάνεις.
Είμαστε φανταστικοί κι εσύ λείπεις όλη μας τη ζωή.
Ναι. Όχι, αλήθεια είναι αυτό. Ναι.
Την τελευταία φορά που σε είδα, ήσουν...
Ήσουν τρελή και παλαβή με αυτά τα... Πώς τα έλεγαν;
Δεν ξέρω.
Μάζευες πλαστικά κουκλάκια από τα McDonalds.
Πήρες ποτέ αυτό που έλειπε από το σετ;
Τον Χάμπεργκλαρ;
Όχι, δεν το πήρα.
Λυπάμαι που το ακούω.
Το ξεπέρασα.
-Βέβαια. Ναι. -Ναι.
Ήσουν παιδάκι. Ναι.
-Ο Μπρους μού είπε ότι είσαι δικηγόρος; -Ναι.
Εντυπωσιάζομαι. Σε καμαρώνω.
Μη με καμαρώνεις.
-Σωστά. -Για κάποιον τρελό λόγο
σκέφτηκα ότι με φώναξες για να ζητήσεις συγγνώμη.
-Δεν ξέρω τι σκεφτόμουν. -Περίμενε, Νάνσι, σε παρακαλώ.
Όχι, περίμενα σχεδόν 30 χρόνια.
Δεν θέλω να σε ξαναδώ, Μάρτι.
Ούτε η μαμά μου θέλει.
Ξέρεις κάτι;
Σκεφτόμουν...
Ξέρεις τι σκεφτόμουν;
Όχι.
Να ανανεώσουμε τους όρκους μας.
Τι;
-Να ανανεώσουμε τους όρκους μας. -Γιατί;
Η ερώτηση είναι "Γιατί όχι;"
Υπάρχουν ένα σωρό λόγοι.
-Όπως; -Όπως "Άιζακ, πες την αλήθεια".
Δεν σε βλέπω ποτέ. Όλο λείπεις.
Δεν κοιμόμαστε μαζί από...
Καλά, εντάξει. Το ξέρω. Δεν θέλω λεπτομέρειες.
Τι περιμένεις να γίνει αν ανανεώσουμε τους γαμήλιους όρκους;
Θες να κάνεις πάλι πάρτι;
Όχι, κάτι συμβαίνει με τον Μάρτι.
Κάποιες σχέσεις κάνουν τον κύκλο τους.
-Μη λες τέτοια. -Μα ισχύει.
Ίσως πρέπει απλώς να απομακρυνθείς.
Δεν θέλω να απομακρυνθώ.
-Δεν έκανα τίποτα κακό. -Δεν είναι φυσιολογικό.
Όχι... "Δεν είναι φυσιολογικό". Δεν...
Ξέρεις κάτι; Δεν υπάρχει "φυσιολογικό".
Είμαι ψυχίατρος εδώ και 30 χρόνια
και μπορώ να σου το πω με βεβαιότητα. Δεν υπάρχει "φυσιολογικό".
Καλά, αλλά ανησυχώ για κάποιες πτυχές σε όλο αυτό.
Δεν κάναμε τίποτα κακό.
Εκείνος μας προσκάλεσε.
Ήθελε να κοιμηθούμε στο μεγάλο υπνοδωμάτιο.
Μας ήθελε εκεί. Εντάξει;
Του δώσαμε τα πάντα. Του δώσαμε οικογένεια.
Χρειάζομαι τον γάμο.
Τον χρειαζόμαστε.
Καλώς.
Καλώς; Ή "Δέχεσαι";
Μου πιάνεις το στήθος;
Πειράζει αν το κάνω;
Απλώς είναι 9:00 μ.μ. Έχω γράψει το 20/20 στο δωμάτιό μου.
Εντάξει...
Βέβαια.
ΚΟΡΝΙΖΑΡΙΣΜΑ ΣΕ ΜΙΑ ΩΡΑ
Ναι;
-Μάρτι. -Γεια.
-Χρόνια και ζαμάνια. -Τι κάνεις, Τζο;
Ξέρεις τώρα. Νόμιζαν ότι έχω καρκίνο των όρχεων.
Τελικά ήταν μια μη ανεπτυγμένη ωοθήκη. Γράφτηκε σε επιστημονικά άρθρα.
Συγχαρητήρια.
Τέλος πάντων, έφερες κάτι; Πώς μπορώ να σε βοηθήσω;
Βασικά, ήθελα να μιλήσω στη Χάνα.
Η Χάνα πάει πολύς καιρός που δεν δουλεύει εδώ.
Μάλιστα. Μήπως έχεις κάποιο τηλέφωνο να τη βρω;
Μάλλον. Έχει παντρευτεί, έχει παιδιά πια.
Ήθελα να δω αν είναι καλά.
Να μάθω τι κάνει.
Ξέρεις, ίσως ακουστεί τρελό,
αλλά πάντα αναρωτιόμουν γιατί δεν απάντησε στα τηλέφωνά μου τότε.
Έχει περάσει πολύς καιρός, αλλά ξέρεις ότι δεν έγινε έτσι.
Τι εννοείς;
Είχε έρθει ο δρ Χέρσκοπφ, της έβγαλε ολόκληρο λογύδριο.
Τι πράγμα;
Είπε ότι του είχες ζητήσει να της μιλήσει.
Όχι. Δεν ισχύει.
Δηλαδή, του είχα πει να...
Είχε ταραχτεί πολύ, αυτό θυμάμαι.
Εντάξει, βασικά...
Ναι, χάρηκα που σε είδα.
Δεν μπορώ αυτήν τη στιγμή. Ξέρετε τι να κάνετε.
Πήρα να σου πω...
ότι δεν θα μπορέσω να είμαι κουμπάρος σου λόγω ανειλημμένων υποχρεώσεων.
Είναι όλες οι κλειδαριές καινούργιες;
Δεν θα μπαίνει κανένα από τα παλιά κλειδιά;
Ακριβώς.
Θα μπορούσατε να βάλετε άλλη μία κλειδαριά.
Μην τυχόν και πάει να μπει κάποιος με τη βία.
-Είναι... Ναι; -Φυσικά.
-Γίνεται; -Απόλυτα.
Μην ανησυχείς.
Το έχω ξανακάνει για πολύ κόσμο που στράβωσε η σχέση.
Ναι, είναι περίπλοκο.
Φάγατε κιόλας όλο το αγγούρι;
Παιδιά. Δεν σας προλαβαίνω πια με τα αγγούρια.
Μάρτι; Είσαι μέσα;
Μάρτι, άνοιξε αμέσως.
Σε βλέπω. Έλεος.
Πώς τολμάς να πλησιάζεις την κόρη μου;
-Ήθελα απλώς να τη δω. -Τι;
-Ήθελα να... -Δεν ακούω τίποτα.
Άνοιξε καλέ!
-Τι; -Ήθελα να τη δω. Να δω κι εσένα.
Δεν μπορείς να γυρνάς έτσι στη ζωή μου, λες και είσαι ζόμπι!
Σε σκότωσα!
Δεν θα μας πάρεις τα νεφρά!
Δεν θέλω τα νεφρά σας. Απλώς σας θέλω πίσω.
Δεν γίνεται, Μάρτι.
Έχεις πεθάνει για μένα.
Σε παρακαλώ.
Ούτε θα αναστηθείς για τα παιδιά μου, κατάλαβες;
-Μη μιλάς έτσι. -Άσε μας ήσυχους.
Φίλις.
Δεν θέλω να σε ξαναδώ ποτέ.
Εντάξει.
Συγγνώμη, πρέπει να πάω τουαλέτα, ήταν μεγάλη διαδρομή.
Παρακαλώ.
Τι σκατά έκανες στο σπίτι μας;
Κάναμε κάποιες αλλαγές.
Αλλαγή είναι ένα χαλί. Αυτό είναι παραφροσύνη.
Τι έγινε το δέντρο μας;
Βασικά, είναι...
Δεν υπάρχει πια.
-Το βλέπω. -Ναι.
Πού είναι;
Μεγάλη ιστορία.
Να την ακούσω.
Το έκοψα.
Μάλιστα.
Ξεκίνα να μιλάς.
Για να ενώσουμε τις δύο ιδιοκτησίες.
Γιατί;
Για περισσότερο χώρο, υποθέτω.
Πόσο χώρο χρειάζεσαι;
Όχι για μένα, αλλά κάναμε πολλά πάρτι.
Κάνατε πάρτι; Εσύ μισείς τα πάρτι.
Ποιοι είναι όλοι αυτοί;
Φίλοι του Άικ.
Μα... Εσύ πού είσαι;
Κάπου είμαι κι εγώ. Ναι.
Πού;
Αυτός είναι ο αγκώνας μου και εδώ ο σβέρκος μου.
-"Η κουζίνα της Μπόνι"; Αστείο. -Το ξέρω.
Δεν μαγειρεύει καλά.
Και δεν είναι η κουζίνα της.
Ναι, κι αυτό.
Ένα πορτρέτο τους στο δωμάτιό σου;
Μη λες χαζομάρες. Αυτοί κοιμούνταν εδώ.
Εδώ;
Ναι.
-Εδώ μέσα; -Ναι.
-Μαζί σου; -Όχι.
Μάρτι.
-Όχι, δεν κοιμόμουν εδώ. -Πού κοιμόσουν;
Αυτό είναι το δωμάτιό σου, είμαι...
Σε παρακαλώ. Εξήγησέ μου.
-Πού κοιμόσουν; -Στον ξενώνα.
Εντάξει. Πρώτον, αυτό είναι τρομακτικό.
Δεύτερον, εγώ...
Είσαι καλά;
Αυτό είναι έκτρωμα.
Μάρτι. Τι μυρίζει έτσι;
Λες και άνοιξαν οι πύλες της Κολάσεως.
Έχει διαρροή ο βόθρος
και ξεχειλίζει κάπου κοντά στην ένατη τρύπα.
Αλλά το συνηθίζεις.
Το να συνηθίζεις είναι η υπερδύναμή σου, έτσι;
Ανέχεσαι τα πάντα, μέχρι και τα κανονικά σκατά.
Εδώ είμαστε.
Η συμμορία μου.
Τους λέω "Koiz II Men".
Αρχικά, τους έλεγα "The Backstreet Kois".
Γεια σας.
Σας έδωσα ήδη αγγούρι.
Ναι. Μην πάτε να με ξεγελάσετε.
Πώς σου φαίνονται;
Βλέπω ότι ακμάζουν, προφανώς. Είναι πολύ όμορφα.
Ναι.
Είναι πολύ ξεχωριστά.
Έχασα πρόσφατα ένα.
Είναι πολύ δύσκολο.
Λυπάμαι.
Μάρτι.
Τι σκατά σου έκανε;
Δεν ξέρω.
Κανείς δεν αφήνει να γίνει κάτι τέτοιο.
Κανείς δεν παραχωρεί έτσι το σπίτι του.
Την οικογένειά του.
Τη ζωή του.
Πώς το έκανες;
Ποιο;
Που με άφησες να φύγω.
Σταμάτησες να τηλεφωνείς. Σταμάτησες να προσπαθείς.
Πώς το έκανες;
Σε θεώρησα νεκρό.
Σαν να πέθανες.
Ήταν ο μόνος τρόπος.
Με εγκατέλειψες, Μάρτι.
Στη χειρότερη στιγμή μου.
Ήμουν αδερφή σου.
Είσαι αδερφή μου.
Δεν θα το 'λεγα. Όχι πια.
Δεν ξέρεις τίποτα για μένα.
Θέλω να ξαναγίνω αδερφός σου.
Θέλω να εξαφανιστεί ο Άικ.
Να τον σβήσω από το μυαλό μου. Να τον θεωρήσω νεκρό.
Είμαι ηλίθιος.
Δεν είσαι ηλίθιος.
Μαλάκας είσαι, όπως όλοι μας.
Έλα τώρα.
Πάμε να κάψουμε τίποτα.
Γαμώ την κουζίνα της Μπόνι.
Πρέπει να ξαποστέλνουμε κάθε αντικείμενο.
Τι εννοείς;
Αντίο, απαίσια φωτογραφία του Άικ και της Φάρα Φόσετ.
Αντίο, πρόσκληση σε πάρτι με θέμα τους γκάνγκστερ.
Αντίο, εισιτήριο του γκαλά του PEN.
Μπράβο!
Κάνω προσφορά 20.000 "Άντε γαμήσου" για αυτό το ταμπελάκι.
Τώρα μάλιστα.
Αντίο, μπλούζα από το γαμημένο μπαρμίτσβα.
Αντίο, μπλοκ επιταγών του Ιδρύματος Γιαρόν.
Αντίο, βρομόμπαλα του μπέιζμπολ με τη σκατο-υπογραφή.
Περίμενε!
Τέλος πάντων.
Λοιπόν, Φίλις...
Θα μπορούσα να δω τα παιδιά;
Δεν ξέρω.
Αλλά δεν είναι πια παιδιά, οπότε δεν εξαρτάται από μένα.
Σωστά.
Έχω εγγόνια πια. Και σκυλιά.
Έχω και τη δική μου επιχείρηση. Πάει πολύ καλά.
Τα έχασες όλα.
Το ξέρω.
Μετακόμισα τέσσερις φορές. Έκανα πέντε διαφορετικά κουρέματα.
Είχα τρεις σοβαρές σχέσεις.
Μερικές περιπέτειες, περισσότερο για σεξουαλική εξερεύνηση.
Σπούδασα τα παιδιά μου. Σπούδασα εγώ.
Έκανα μερικές τραγικές επιλογές ζωής. Συνήλθα.
Έμαθα να μαγειρεύω ινδικό.
-Έμαθα να μου αρέσει το κόλιανδρο. -Όχι.
Τα έχασες όλα αυτά.
Το ξέρω. Εγώ...
Σαν να μου έκανε μάγια.
Καταλαβαίνεις; Σαν να ήμουν υπνωτισμένος ή να μου έκανε πλύση εγκεφάλου.
Όλο σκέφτομαι "Πώς μπόρεσε να το κάνει; Πώς μπόρεσε να μου το κάνει αυτό;"
Υποτίθεται ότι θα με βοηθούσε.
Η ερώτησή μου εμένα είναι "Πώς μπόρεσες να μας το κάνεις εσύ αυτό;"
Δεν ήθελα να σε πληγώσω. Τ' ορκίζομαι.
Είτε το ήθελες είτε όχι, με πλήγωσες.
-Το ξέρω. -Θέλω να σε συγχωρήσω, μα δεν μπορώ.
-Όχι ακόμα. -Καταλαβαίνω.
Είμαι πολύ θυμωμένη.
-Εσύ δεν είσαι; -Με τον Άικ; Φυσικά.
Όχι, με τον εαυτό σου.
Που το επέτρεψες αυτό.
Ορίστε. Εντάξει; Γρήγορα θα καούν αυτά.
Κάτσε. Όχι. Είναι το μοναδικό αντίγραφο.
Δεν υπάρχουν άλλα.
Είναι του Άικ, αλλά η τέχνη ανήκει στον λαό.
Μερικοί το Προτιμούν Τροπικό;
-Προσωρινός τίτλος. -Γάμησέ με.
Όχι.
Πέρασα χρόνια να τα πληκτρολογώ ξανά και ξανά όλα αυτά.
Δεν θα ήθελα να τα δω να γίνονται στάχτη.
Κάτσε. Δες αυτήν εδώ.
Η μοναδική Μπρουκ Σιλντς.
Δεν τον χόρταινε. Αλήθεια.
Μάρτι. Τι σκατά;
Γεια. Γιατί δεν μπαίνει το κλειδί μου;
Η Φίλις είναι αυτή;
Χρόνια και ζαμάνια.
Οικογενειακή μάζωξη; Κατάλαβα.
Θα είχα φέρει μαρσμέλοου αν το ήξερα.
Τι καίτε;
Η Φίλις με βοηθούσε να καθαρίσω κάποια πράγματα.
Εντάξει, έλα.
Πάμε μέσα. Πάμε να το συζητήσουμε.
Δεν θέλω να σου μιλήσω.
Καλώς, εντάξει. Μια χαρά.
Θα μιλήσουμε άλλη στιγμή. Πάω μέσα να πάρω τα πράγματά μου.
-Θα μπει μέσα έτσι απλά; -Δεν πειράζει.
-Να φωνάξω την αστυνομία; -Όχι. Δεν χρειάζεται.
Πόσο τρελός είναι; Να πάρω μαχαίρι;
-Τι πράγμα; -Μαχαίρι. Σκέψου γρήγορα!
Δεν είμαστε στο West Side Story. Δεν θες μαχαίρι.
-Δεν ξέρω με τι έχουμε να κάνουμε... -Πού σκατά είναι το χειρόγραφό μου;
Πού είναι τα βιβλία μου;
Είναι περιουσία μου. Μου ανήκουν.
Εγώ τα δακτυλογράφησα.
Τι έκανες; Τι τα έκανες;
Πού είναι; Τα υπόλοιπα; Πού είναι;
Τι; Όχι!
Είναι η δουλειά μου.
Τρελός είσαι; Έχεις παραφρονήσει;
Συγγνώμη.
Μάρτι, κοίταξέ με.
Θυμάσαι τι είπαμε πριν χρόνια;
Αυτή η σχέση είναι τοξική.
Είναι εθισμός και, λυπάμαι που σ' το λέω, αλλά έχεις υποτροπιάσει.
Δεν σκέφτεσαι καθαρά. Ασκεί κάποιον έλεγχο πάνω σου.
-Θεούλη μου. -Είναι επικίνδυνη.
Δεν ήταν ποτέ δίπλα σου. Δεν ήταν ποτέ στην ομάδα.
Μην τον ακούς, Μάρτι.
-Μάρτι, κοίτα με! -Μην ακούς τις μαλακίες!
Πάμε μέσα. Θα το λύσουμε. Είμαστε αδέρφια.
Δεν είναι αδερφός σου, γαμώτο!
Φίλις, θα το χειριστώ εγώ. Ευχαριστώ.
Πήγαινε στο αυτοκίνητο. Έρχομαι.
-Όλα καλά. -Μερικοί το Προτιμούν Τροπικό.
Γελοίος τίτλος για βιβλίο!
Θέλω να φύγεις, σε παρακαλώ.
Ευχαριστώ.
Τι σου έκανα, Μάρτι;
Είμαι στο πλευρό σου 27 χρόνια.
Γιατί φέρεσαι έτσι;
Είπα φύγε.
Καλώς, εντάξει. Θα φύγω.
Αν θες τόσο πολύ να φύγω.
Θα πάρω ό,τι είναι δικό μου.
Αυτό είναι δικό μου, κι αυτό.
Δικό μου! Κι αυτό!
Όλα δικά μου είναι!
Δικά μου!
Και ξέρεις τι θα πάρω...
Θα πάρω και τον κυπρίνο μου, μιας και είμαι εδώ!
Όχι, είναι δικοί μου!
Άφησέ με! Ατσούμπαλε!
Μακριά από τους κυπρίνους μου!
Τίποτα δεν είναι δικό σου!
Τίποτα δεν είναι αληθινό!
-Δεν ισχύει. -Ισχύει!
Το μόνο αληθινό τα τελευταία 27 χρόνια ήταν το πώς ένιωθα για σένα!
Έχασα την οικογένειά μου! Το σπίτι μου, την επιχείρησή μου!
Θυσίασα ό,τι είχα!
Κι εσύ με χρησιμοποίησες! Με πρόδωσες!
Μου πήρες τα πάντα!
Τελείωσε!
Τελείωσε οριστικά. Τέλος.
Ήσουν ένα τίποτα χωρίς εμένα.
Είσαι ένα τίποτα χωρίς εμένα.
Νιώθω πολύ ωραία!
Τι σκατά κάνεις, ρε;
Αυτό είναι για τα τελευταία 27 χρόνια.
Δεν είναι το δικό μου.
Λοιπόν.
ΕΝΑΝ ΧΡΟΝΟ ΜΕΤΑ
ΧΕΡΣΚΟΠΦ
Γεια σας, παιδιά. Ο θείος Μάρτι είμαι.
Πώς πάνε τα κέφια; Είχατε πολλή δουλειά;
Για να δω.
Είχατε πολλή δουλειά.
Γεια σας, παιδιά.
Γεια σου, Κάρολ. Γεια σου, Σάντρα.
Γεια σου, Ότομ. Η Μέρι Λου, για δες.
Γεια σου, Σούζαν.
Ορίστε οι Bee Gees.
-Πιο δυνατά. -Εντάξει είναι.
Νάνσι, μην τους καθοδηγείς.
Τζόελ.
-Τζόελ. -Τι;
Τράβα τα φωτογραφία.
-Μετά. -Σε παρακαλώ.
Βγάλε μια φωτογραφία. Μην είσαι μαλάκας.
Εντάξει. Μη βρίζεις μπροστά στα παιδιά μου.
Βγάλε φωτογραφία.
-Έλα εδώ. -Θα τους βγάλω όλους.
Δεν σου ζήτησα να τους βγάλεις όλους.
Τζόελ, η Νάνσι είναι πολύ όμορφη. Αν...
Αυτό είναι. Ήταν υπέροχο.
Είμαι περήφανη.
Ευχαριστώ, γιαγιά.
Μάρτι. Θείε Μάρτι...
Συγγνώμη. Το συνηθίζω ακόμα.
Ανοίγεις, σε παρακαλώ, για τον Ελάιζα; Να μπει και λίγος αέρας;
-Βέβαια. -Να έρθω κι εγώ;
Φυσικά.
-Έχεις ιδρωμένα χέρια. -Το ξέρω.
Τζόελ, τράβα φωτογραφία. Πάρε την κάμερα.
Θεέ μου, έλεος με τις φωτογραφίες.
-Κάνε γρήγορα. -Εντάξει.
Δεν ήρθε ο Ελάιζα.
Δεν ήρθε;
Όχι.
-Το τράβηξες; -Ναι.
Γιαγιά, να τραγουδήσουμε το "Eliyahu Hanavi";
Όχι. Μετά το φαγητό.
Αν θέλει να το τραγουδήσουμε, να το τραγουδήσουμε.
Είναι ωραίο.
Είσαι καλά;
Ναι.
Καλά είμαι.
Γιαγιά.
Είναι όντως αδερφός σου;
-Ναι. -Δεν ήξερα ότι είχες αδερφό.
-Θέλω κι εγώ αδερφό. -Κι εγώ θέλω ένα γιοτ.
Εγώ έχω έναν.
Είναι αυτός εδώ.
Να φέρω τη σούπα;
-Ναι, παρακαλώ. Πεινάω σαν λύκος. -Σούπα. Ναι.
-Φάε τη σούπα. -Ευχαριστώ.
Εντάξει.
Μου δίνετε τα Χάγκαντα; Θα τα ήθελα και για του χρόνου.
Δώστε τα.
Δώσ' το σ' εμένα.
Όταν πρωτοήρθε σ' εμένα ο Μάρτι Μάρκοβιτς, ήταν διαλυμένος.
Έρχεται η σούπα.
Ήρθε ζητώντας βοήθεια και τον ξανάχτισα κομμάτι κομμάτι.
Δεν ήταν εύκολο.
Έδωσα ό,τι μπορούσα.
Τώρα είναι ένας λαμπρός άντρας.
Γεμάτος αυτοπεποίθηση.
Επιτυχημένος.
Όλα χάρη σ' εμένα.
Κάθε ασθενής είναι μοναδικός
και καθένας απαιτεί διαφορετική θεραπευτική προσέγγιση.
Η δουλειά μου με τον Μάρτι ήταν μοναδική. Δεν υπάρχει αμφιβολία.
Ναι, ήταν κάτι παραπάνω από ασθενής και συνάδελφος. Ήταν...
Έγινε οικογένεια.
Αλλά είναι κακό αυτό;
Πείτε μου, είμαι...
Είναι κακό να νοιάζεσαι σε ένα επάγγελμα που το απαιτεί;
Είμαι καταδικαστέος επειδή έδωσα σε κάποιον τη ζωή μου; Επειδή έδωσα πολλά;
-Ευχαριστούμε, δρ Χέρσκοπφ... -Σας παρακαλώ. Αφήστε με να τελειώσω.
Ο Μάρτι δεν ήταν απλός ασθενής. Ήταν μέρος της ζωής μου.
Ήταν ο αδερφός που είχα χάσει.
Ήταν ο καλύτερος φίλος που μπορούσε να έχει κάποιος.
Του έδωσα τα πάντα.
Οι ισχυρισμοί του εναντίον μου είναι ψευδείς και σκληροί.
Πώς τολμά να ζητά να μου αφαιρέσουν την άδεια;
Εγώ τον βοήθησα.
Σε βοήθησα!
Και τώρα προσπαθεί να με σταματήσει από το να βοηθήσω άλλους;
Αυτό είναι αντιδεοντολογικό, όχι ό,τι έκανα εγώ.
Συγγνώμη.
Δεν ξέρω τα πάντα, αλλά ξέρω ότι είμαι καλός άνθρωπος.
Ευχαριστούμε, δρ Χέρσκοπφ.
Γεια σου.
Γιατί το κάνεις αυτό;
Τι μας συνέβη;
Μάντεψε ποια είδα τις προάλλες στο μετρό.
-Δεν έχω ιδέα. -Το ξέρω.
-Γι' αυτό είπα "Μάντεψε". -Όχι.
-Έλα, Μάρτι. Μια μαντεψιά. -Ας μην το κάνουμε αυτό.
Καλά, εντάξει. Μη μαντεύεις.
Την Ντάιαν Σόγιερ.
Είναι πανέμορφη.
Πήρες τις μέλισσες;
-Ναι, τις πήρα. -Αλήθεια;
-Κάνουν μέλι; -Ναι, κάνουν μέλι.
Αρκετό μάλιστα. Όσο χρειάζομαι.
Σε λογικά πλαίσια.
Είχαμε και καλές στιγμές.
Είχαμε πολύ καλές στιγμές.
Όχι και τόσο καλές.
Έχεις κάτι που θα ήθελες να μου πεις;
Σ' εμένα μόνο. Όχι μπροστά στους δικηγόρους.
Μόνο οι δυο μας. Εδώ. Τώρα.
Θες να πεις κάτι γι' αυτά τα 27 χρόνια;
Ναι, θέλω.
Θέλω να πω...
ότι σε συγχωρώ.
Σε συγχωρώ. Εννοείται.
Πώς θα μπορούσα;
Ξέρω ότι πονάς.
Ξέρω ότι είσαι μόνος. Δεν είναι πολύ αργά. Μπορώ να σε βοηθήσω.
Θέλω να σε βοηθήσω.
Άσε με να σε βοηθήσω.
Τίποτα.
Θεούλη μου, τίποτα.
Τι;
Δεν νιώθω τίποτα.
Δεν καταλαβαίνω.
Ελπίζω να ευτυχήσεις, δρ Άικ.
Δεν το πιστεύω, αλλά το ελπίζω.
Δυστυχώς, όμως...
ο χρόνος μας τελείωσε.
Αντίο.
ΣΕ ΔΙΑΡΚΕΙΑ 27 ΕΤΩΝ,
Ο ΜΑΡΤΙ ΠΛΗΡΩΣΕ ΣΤΟΝ ΑΪΚ 3,2 ΕΚΑΤΟΜΜΥΡΙΑ ΔΟΛΑΡΙΑ.
ΠΟΛΛΟΙ ΑΛΛΟΙ ΑΣΘΕΝΕΙΣ ΕΝΘΑΡΡΥΝΘΗΚΑΝ ΑΠΟ ΤΟΝ ΑΪΚ
ΝΑ ΚΟΨΟΥΝ ΔΕΣΜΟΥΣ ΜΕ ΤΙΣ ΟΙΚΟΓΕΝΕΙΕΣ ΤΟΥΣ.
ΕΝΑΣ ΑΛΛΟΣ ΑΣΘΕΝΗΣ ΑΦΗΣΕ ΣΤΟΝ ΑΪΚ 20 ΕΚΑΤ. ΔΟΛΑΡΙΑ ΣΤΗ ΔΙΑΘΗΚΗ ΤΟΥ
(ΚΑΤΙ ΠΟΥ ΑΝΑΚΛΗΘΗΚΕ).
ΤΟΥ ΑΪΚ ΧΕΡΣΚΟΠΦ ΤΟΥ ΑΦΑΙΡΕΘΗΚΕ Η ΑΔΕΙΑ ΤΟΝ ΦΕΒΡΟΥΑΡΙΟ ΤΟΥ 2021,
ΣΧΕΔΟΝ ΔΕΚΑ ΧΡΟΝΙΑ ΜΕΤΑ ΤΗΝ ΚΑΤΑΓΓΕΛΙΑ ΤΟΥ ΜΑΡΤΙ.
Ο ΜΑΡΤΙ ΔΕΝ ΞΑΝΑΚΑΝΕ ΘΕΡΑΠΕΙΑ
Θα επανορθώσω
Το υπόσχομαι
Μετά από όλα όσα είπαμε και κάναμε
Είσαι κομμάτι μου Δεν μπορώ να σε αφήσω
Δεν άντεχα να μείνω μακριά Ούτε μια μέρα
Από το κορμί σου
Δεν θα ήθελα τίποτα να με παρασύρει
Μακριά από την αγάπη μου
Κράτα με σφιχτά Μου είναι δύσκολο να ζητήσω συγγνώμη
Θέλω να το ξέρεις
Κράτα με σφιχτά Θέλω πολύ να ζητήσω συγγνώμη
Δεν μπορώ να σε αφήσω να φύγεις
Μετά από όλα όσα περάσαμε Θα επανορθώσω
Το υπόσχομαι
Μετά από όλα όσα είπαμε και κάναμε
Είσαι κομμάτι μου Δεν μπορώ να σε αφήσω
Μετά από όλα όσα περάσαμε Θα επανορθώσω
Το υπόσχομαι
Υποτιτλισμός: Άννυ Ζερβού